22. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΥΠΗΡΕΣΙΩΝ Αριθ. 113/1231 της 20 Μαΐου/6 Ιουν.  1978 (ΦΕΚ Β΄ 504) Περί αυξήσεως των καταβαλλομένων συντάξεων υπό του Ταμείου Επικουρικής Ασφαλίσεως Υπαλλήλων Εμπορικών Καταστημάτων. Έχοντες υπ’ όψει: 1.Τας διατάξεις της παρ. 4 του άρθρου 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 2.Τας διατάξεις του Ν. 400/76 «περί Υπουργικού Συμβουλίου και Υπουργείων» (ΦΕΚ 203/76 τ.Α΄). 3.Την υπ’ αριθ. Δ3/2087/77 κοινήν απόφασιν του Πρωθυπουργού και του Υπουργού Κοινωνικών Υπηρεσιών (ΦΕΚ 1278/6.12.77 τ.Β΄). 4.Την γνώμην του Διοικητικού Συμβουλίου του ανωτέρω Ταμείου που μας υπεβλήθη με την 3199/28.2.78 αναφορά του. 5.Την από 21.4.78 σύμφωνη γνωμοδότησιν της Επιτροπής τιμών και Εισοδημάτων που μας κοινοποιήθηκε με το 2272/989/26.4.78 έγγραφο του Υπουργείου Συντονισμού, αποφασίζομεν: Α.Αυξάνονται υπό 1ης Ιανουαρίου 1978 οι καταβαλλόμενες συντάξεις υπό του Ταμείου Επικουρικής Ασφαλίσεως Υπαλλήλων Εμπορικών Καταστημάτων, ως εξής: α)Συντάξεις, των οποίων η έναρξις καταβολής εμπίπτει εις το μέχρι 31.12.1970 χρονικό διάστημα, κατά ποσοστό 25%. Σελ. 402,08(β) Τεύχος 1Α-4-1 Σελ. 24 β)Συντάξεις, των οποίων η έναρξις καταβολής εμπίπτει εις το από 1.1.1971 μέχρι 31.12.1973 χρονικό διάστημα, κατά ποσοστό 20%. γ)Συντάξεις των οποίων η έναρξις καταβολής εμπίπτει εις το από 1.1.1974 μέχρι 31.12.1976 χρονικό διάστημα, κατά ποσοστό 15%. δ)Συντάξεως των οποίων η έναρξις καταβολής εμπίπτει εις το από 1.1.1997 μέχρι 31.12.1977 χρονικό διάστημα, κατά ποσοστό 10%. Β.Αι παράγραφοι 6 και 7 του Κανονισμού Παροχών του Ταμείου Επικουρικής Ασφαλίσεως Υπαλλήλων Εμπορικών Καταστημάτων, αντικαθίστανται ως εξής: 6.Η ανωτέρω καθοριζομένη βασική σύνταξις, άνευ των επιδομάτων λόγω οικογενειακών βαρών, δεν δύναται να είναι κατωτέρα των δραχμών δύο χιλιάδων επτακοσίων (2.700) μηνιαίως, δια τον αμέσως ησφαλισμένον, και των δραχμών δύο χιλιάδων τριακοσίων (2.300) μηνιαίως, δια το σύνολον των δικαιοδόχων αυτού. 7.Το ποσόν της υπό του Ταμείου χορηγουμένης συντάξεως μετά των επιδομάτων λόγω οικογενειακών βαρών, εν ουδεμιά περιπτώσει δύναται να είναι ανώτερον των δραχμών πέντε χιλιάδων (5.000) μηνιαίως. Τα ανωτέρω κατώτατα και ανώτατα όρια συντάξεων ισχύουν από 1ης Ιανουαρίου 1978 ανεξαρτήτως του χρόνου ενάρξεως του συνταξιοδοτικού δικαιώματος. 39.Η.δ.21-22 Ταμείο Επικ.Ασφαλίσεως Υπαλ.Εμπορικών Καταστημάτων(ΤΕΑΥΕΚ) 